Fra 1. november er det ‘Radio4’, der bliver danskernes ny licensbetalte radiostation på FM-båndet.

Og som altid, når der er involveret licenspenge og politikere, så kommer den til at stå på rendyrket multikultur og søde toner om masseindvandring.

Ny radiovært og profil på ‘Radio4’ bliver Christian Friis Bach, der har en fortid som generalsekretær for Dansk Flygtningehjælp og som minister for Det Radikale Venstre.

Den radikale Christian Friis Bach skal være vært på et radioprogram, der skal formidle glæderne og fordelene ved at rejse rundt og bo overalt på kloden. Det er multikultur i den reneste form.

»I det første program vil vi fortælle, hvordan man i Afghanistan kan se forskel på en ged og et får – det er faktisk ikke nemt,« siger Christian Friis Bach.

Den migrant-glade Christian Friis Bach har tidligere været international chef i Folkekirkens Nødhjælp samt undergeneralsekretær i FN. Så der er lagt i kakkelovnen til en stor gang ræverød multikultur på danskernes regning.

ANNONSE

Den administrerende direktør for den ny licensstation ‘Radio4’ hedder Anne-Marie Dohm, og det er hende, der har ansat den tidligere flygtningechef og radikale minister.

»Jeg lover, at det bliver anderledes,« siger Anne-Marie Dohm. Men det er der desværre INTET, der tyder på.

Anne-Marie Dohm er vant til at bruge danskernes licenspenge, og hun har i mange år været direktør på Danmarks Radio, hvor hun havde ansvar for programmer og 700 medarbejdere. Da Anne-Marie Dohm bliver fyret fra Danmarks Radio i 2018, lykkes det at slippe ud af bagdøren med en gylden aftale på hele 1,8 millioner licenskroner.

Anne-Marie Dohm har været et dyrt bekendtskab for danskerne, og nu har hun igen fri adgang til licenspengene. Og hendes første træk er at ansætte en radikal flygtningechef, der elsker indvandring og multikultur.

Det var blandt andet Dansk Folkeparti, der fik gennemtrumfet, at danskerne skulle have en ny licensradio, og det blev altså den multikulturelle Radio4, der løb med sejren.

Danskerne kan se frem til at skulle betale 108 millioner skattekroner til Radio4 i licensradioens første leveår.

Se også

Journalist Laura Na Blankholm forsvarer hærværk: “Anahita Malakians er ikke blot et stakkels offer …”